**Специјална болница за болести зависности најављује одржавање курса „ФАРМАКОТЕРАПИЈА КОМОРБИДИТЕТА У БОЛЕСТИМА ЗАВИСНОСТИ“. Курс је акредитован у јулском року код Здравственог савета Србије под редним бројем** 117. А-1-2086/17.

Котизација: 400,00 дин

Национални курс/семинар 1. категорије

Бодови за слушаоце: 6

Датум и место одржавања: 11.10.2017.г., Специјална боница за болести зависности, Теодора Драјзера 44, Београд

Детаљније информације: Марија Петровић,

тел./факс: 011/3671-431,

мејл: [zavodzbz@eunet.rs](mailto:zavodzbz@eunet.rs)

Напомена: информације о евентуалним променама сатнице биће доступне на сајту.

**О КУРСУ**

Све је већи број радова, а и примера из праксе, који указују на висок проценат коморбидитетних психијатријских поремећаја код зависника од психоактивних супстанци. Благовремено препознавање и дијагностиковање коморбидитета код зависника, који се на лечење примарно јављају због основног поремећаја зависности од супстанци, је услов успешног лечења које пацијента задржава у програмима лечења и обезбеђује њихову ефикасност.

Коморбидитет код зависника је, иако врло честа појава, уобичајено непрепознат зато што је веома мали број стручњака који се баве болестима зависности и који могу да направе дисктинкцију између симптома болести зависности и коморбидитета (најчешће су то поремећаји личности, депресије, анксиозни поремећаји, поремећаји импулса, психозе и психооргански поремећаји). Из свега наведеног, очигледно је да су дијагностика и третман зависника који имају оба поремећаја слoжени и захтевају додатна знања и вештине.

Циљ овог курса је да:

А) Повећа знања и вештине колега који раде у установама примарне и секундарне здравствене заштите да брзо и ефикасно препознају и реагују када се сусретну у свом раду са зависницима са коморбидитетом.

Б) Да колеге знају коме и где да упуте таквог пацијента,

Ц) Да сарађују у процесу лечења зависника са коморбидитетом онако и онолико колико је то предвиђено алгоритмима који су дефинисани постојећим смерницам и водичима добре праксе лечења зависника.

ПРОГРАМ КОНТИНУИРАНЕ ЕДУКАЦИЈЕ

(сатница, теме и предавачи)

9-10х

Регистрација учесника и улазни тест

10-10,30

Коморбидитет у болестима зависности Предав. Мира Ковачевић

10,30-11

Последице употребе канабиса код младих Предав. Марија Сарајлија

11-11,30

Фармакотерапија коморбидитета код зависника од алкохола

Предав. Татјана Ђурић

11,30-12

Психостабилизатори и болести зависности Предав. Светлана Вучетић

12-12,30

Кафе пауза

12,30-13

Бензодиазепини и болести зависности Предав. Стојана Раичевић

13-13,30

Зависности од дувана , коцка и антидепресиви (Welbutrin, Bupropion)

Снежана Алчаз

13,30-15

Пауза за ручак

15-15,30

Антидепресиви у болестима зависности Предав. Диана Ракетић

15,30-16

Неуролептици у болестима зависности Предав. Милица Никић

16-16,30

Дискусиони форум Модератор Мира Ковачевић

16,30-17

Сарадња између свих учесника у лечењу Рад у групи Модератори Снежана Алчаз, Марија Сарајлија

17-17,30 Излазни тест

17,30-18 подела сертификата